**KUTATÁSI SZERZŐDÉS**

amely létrejött egyrészről

… (Székhely: …, Cégjegyzékszám: …, Statisztikai számjel: …, Adószám: …, Képviseli: … ügyvezető) mint Megrendelő (a továbbiakban: Megrendelő)

másrészről

… (Székhely: …, Cégjegyzékszám: …, Statisztikai számjel: …, Adószám: …, Képviseli: … ügyvezető) mint Kutató (a továbbiakban: Kutató)

továbbiakban együtt: Felek között alulírott napon és helyen az alábbi feltételekkel:

1. **A szerződés tárgya**

1. Megrendelő megrendeli, Kutató pedig kötelezettséget vállal ….. cél elérése érdekében kutatómunkával elérhető eredmény megvalósítására, a kutatás célját és részletes leírását az jelen szerződés elválaszthatatlan részét képező I. sz. melléklet tartalmazza.

2. Felek rögzítik, hogy a kutatás kezdete ……… napja, a kutatás határideje pedig … napja.

**II. Felek jogai és kötelezettségei**

3. A Kutató vállalja, hogy a Megrendelő részére az 1. számú mellékletben írt vizsgálatokat a Megrendelő 2. sz. mellékletben szereplő minta szerinti megrendelése alapján szabad kapacitása terhére elvégzi, és azok eredményeit a Megrendelő rendelkezésére bocsátja. A jelen pontban foglalt feladatok részletezését, a Kutató által alkalmazni kívánt és a Megrendelő által elfogadott vizsgálati módszereket a Szerződés 1. számú melléklete tartalmazza.

4. Felek rögzítik, hogy Kutató a 2. számú mellékletben felsorolt iratok és dokumentumokat, valamint a Megrendelő által biztosított mintákat csak és kizárólag a II. pontban és a jelen Szerződés 1. számú mellékletében meghatározott feladatok elvégzésére használhatja fel.

5.A Megrendelő köteles a kutatáshoz szükséges iratokat Kutató részére a kutatás kezdő időpontját megelőzően átadni, dokumentumok listáját a 2. számú melléklet tartalmazza.

6.A Felek kötelezik magukat, hogy a jelen Szerződés hatálya alatt egymással együttműködnek, egymás feladatainak teljesítését kölcsönösen segítik és minden, a feladatok maradéktalan ellátásához szükséges információt egymás számára biztosítanak.

7. A Megrendelő annak érdekében, hogy a Kutató vállalt feladatát teljesíteni tudja, ellátja a Kutatót a szükséges információkkal és dokumentumokkal az igények felmerülésekor, valamint szükség szerint a Kutató rendelkezésére áll a jelen Szerződés teljesítése során, hogy a Kutató a jelen Szerződésben foglalt feladatokat időben és legjobb tudása szerint teljesíthesse. A Megrendelő a II. pontban megjelölt határidőben köteles a Kutató rendelkezésére bocsátani a kutatás megkezdéséhez szükséges dokumentumokat, információkat. Amennyiben a Megrendelő ezek átadása vonatkozásában késedelembe esik, a Kutató számára nyitva álló teljesítési határidő a Megrendelő késedelmével megegyező számú nappal meghosszabbodik.

8. A Kutató köteles a II. pontban és a jelen Szerződés 1. számú mellékletében meghatározott feladatokat ellátni, kijelenti, hogy a kutatás elvégzéséhez szükséges szakértelemmel és képesítéssel, valamint a szükséges tárgyi és szellemi feltételekkel rendelkezik.

9. Felek kikötik, hogy a Kutató kizárólag a Megrendelő előzetes írásos beleegyezése esetén jogosult alvállalkozó vagy egyéb teljesítési segéd igénybe vételére.

10. A Kutató köteles haladéktalanul értesíteni a Megrendelőt minden olyan körülményről, amely a kutatás eredményességét vagy a teljesítés határidejét érinti, illetve e körülményekről a Megrendelővel egyeztetéseket kezdeményezni. Az egyeztetésekről a Felek jegyzőkönyvet vesznek fel.

11. A Kutató tájékoztatási kötelezettsége kiterjed arra is, ha szükségesnek látja a jelen Szerződés 1. számú mellékletében meghatározott vizsgálati módszertől való eltérést. Ebben az esetben a Kutató a kutatási tevékenységet csak a Megrendelővel végzett egyeztetés után folytathatja. A Felek az egyeztetésről jegyzőkönyvet vesznek fel.

12. A Megrendelő csak a kutatási tevékenység célját és tárgyát illetően adhat utasítást a Kutatónak.

13. Megrendelő a kutatási feladatok elvégzéséről teljesítésigazolást állít ki, a Megrendelő a Kutató által elvégzett munka megvizsgálását követően annak hiányossága vagy nem megfelelő volta esetén írásban nyújthatja be a kifogásait a Kutatónak, és amennyiben ez még érdekében áll, póthatáridőt tűzhet a megfelelő teljesítésre

1. **Szerzői jogok**

14. Felek rögzítik, hogy a kutatás során elért eredmény szellemi alkotásnak minősül.

15.A Kutató szavatol azért, hogy a kidolgozandó megoldás nem sérti mások jogszabály által védett szellemi alkotását, illetve, hogy harmadik személynek olyan egyéb joga nincs, amely az általa nyújtott szolgáltatás és elért eredmény felhasználását megakadályozza vagy korlátozza, illetve a Megrendelővel szemben használati díj vagy kártérítés követelésre ad alapot.

# 16. A Kutató kijelenti, hogy a törvény által védett szellemi alkotást kizárólag a jelen Szerződés alapján dolgozza ki, és hozzájárulását adja ahhoz, hogy a szellemi alkotással a Megrendelő saját belátása szerint szabadon rendelkezzék.

# 17. A Kutató tudomásul veszi, hogy a jelen Szerződés keretein belül keletkezett szellemi alkotás kizárólag a Megrendelő tulajdona, annak felhasználásáról a Megrendelő kizárólagosan és szabadon dönt. A Kutató továbbá tudomásul veszi, hogy a keletkezett szellemi alkotást nyilvánosságra nem hozhatja, harmadik személy javára nem használhatja, harmadik személlyel nem közölheti és titoktartási kötelezettséget vállal a kutatás tárgya és eredménye tárgyában is. A Kutatót az e pont szerinti titoktartási kötelezettség a jelen Szerződés megszűnését követő öt (5) évig terheli.

1. **Díjazás**

18. A Megrendelő az I. számú mellékletben meghatározott kutatás elvégzéséért, továbbá – ha ilyen keletkezett – a kutatás során létrejött szellemi alkotások vonatkozásában keletkező felhasználási jogok átruházása ellenértékeként …. összeget köteles fizetni a Kutató részére a Kutató által kibocsátott számla ellenében, a Kutató számlán megjelölt bankszámlájára történő átutalással, a számla kézhezvételétől számított … napon belül. A Kutató jogosult a leigazolt teljesítések ellenértékéről … havonta számlát kiállítani.

20.Fizetési késedelem esetén a Megrendelő a Ptk. szerinti késedelmi kamat megfizetésére köteles, amelyet a Kutató számla kiállításával jogosult érvényesíteni.

1. **Egyéb rendelkezések**

21. A jelen Szerződés szerint szükséges valamennyi nyilatkozatot a Felek írásban (postai vagy elektronikus úton közölve) kötelesek megtenni. A szerződésszegéssel, illetve a Szerződés megszűnésével kapcsolatos nyilatkozatok kizárólag postai úton kézbesíthetők. A jelen Szerződéssel kapcsolatos írásbeli nyilatkozatok akkor is szabályszerűen közöltnek tekintendők, ha a címzett az átvételt megtagadta, vagy a küldeményt nem vette át. Ilyen esetben a kézbesítés időpontja az átvétel megtagadásának napja, illetve a kézbesítés eredménytelen megkísérléséről szóló postai jelentés napja.

22. A Felek a vitás ügyeiket békés úton kísérlik meg rendezni.

23. A Felek a jelen Szerződés létrehozása és teljesítése kapcsán tudomásukra jutott adatokat üzleti titokként kötelesek kezelni.

24. A jelen Szerződésben nem szabályozott kérdésekben a Ptk. vállalkozási szerződésre és a kutatási szerződésre vonatkozó rendelkezései az irányadók.

26. Felek rögzítik, hogy jelen Szerződés mellékletei annak elválaszthatatlan részét képezik,

1. számú melléklet: A kutatás részletes leírása

A Felek jelen Szerződést kölcsönös elolvasás és értelmezés után, mint akaratukkal mindenben megegyezőt jóváhagyólag írják alá.

Kelt:

…………………… ………………………..

… …

Megrendelő Kutató